АҞӘА, цәыббра 11– Sputnik, Амра Амҷԥҳа. Аспорттә клуб "Sport Аpsny" аҟынтәи 30-ҩык рҟынӡа аспортсменцәа алахәын аиԥхныҩлара "NightRun". Абри атәы Sputnik акорреспондент илзеиҭеиҳәеит аклуб аиҳабы Борис Барцыц.
Барцыц иажәақәа рыла адистанциа ф-километрак иҟан.
"Изҭаху дарбанызаалак ари адистанциа анысра илшоит. Уахь ҳцара аԥхьа аҽазыҟаҵарақәа раан алахәылацәа зегьы ишьақәдыргылеит абри адистанциа иақәдырӡуа аамҭа. Дара зегьы рхатәы хықәкқәа алырхит. Аԥыжәара аагоит ҳәа ҳагәгьы иаанагомызт, ҳагьашьҭамызт, избанзар аиԥхныҩлара иалахәын аспорт азҟазацәа, аспорт азҟазараз акандидатцәа, жәларбжьаратәи акласс иаҵанакуа аспорт азҟазацәа", — иҳәеит Барцыц.
Борис Барцыц иазгәеиҭеит ари ауснагӡатә раԥхьатәи массатә уснагӡатәны ишыҟаз Аԥснытәи аспортсменцәа рзы. Уаанӡа, "Sport Аpsny" аҟынтәи аспортсменцәа Адәы ҟаԥшь (Красная Поляна) аҟны иқәгылахьан, аха усҟан алахәылацәа рацәамызт ҳәа.
- "Sport Аpsny" участвовал в ночном забеге в СочиБорис Барциц
- "Sport Аpsny" участвовал в ночном забеге в СочиБорис Барциц
- "Sport Аpsny" участвовал в ночном забеге в СочиБорис Барциц
- "Sport Аpsny" участвовал в ночном забеге в СочиБорис Барциц
"NightRun" алахәрала ҳара иааҳарԥшыр ҳҭахын Аԥсны иарбанызаалак аиндаҭлара аҽалархәра шалшо. Ҳаспортсменцәа иршәын ҳлаготип зныԥшуаз ацәамаҭәа ҷыда. Зегьы ирбарҭан Аԥсны ҳшатәыз", — иҳәеит Барцыц.
Аспорттә клуб "Sport Аpsny" аиҳабы иҳәеит изҭаху зегьы рзы аклуб ашәқәа шаарту.
"Ҳаклуб ашәқәа изҭаху зегьы рзы иаартуп. Ҳара иаҳҭахуп хыԥхьаӡарала ҳрацәазарц", — иҳәеит иара.
Уахынлатәи аиԥхныҩлара "NightRun" иалахәын зықьҩыла аспортсменцәа. Аиԥхныҩлара мҩаԥысит Шәача, Адлер-арена атрасса "Формула-1" аҟны, цәыббра 9 рзы.